PTT-BCP ประกาศลดราคาน้ำมันกลุ่มเบนซิน 40 สต./ลิตร เริ่มวันนี้
PTT-BCP ลดราคาขายปลีกน้ำมันกลุ่มเบนซิน 40 สต./ลิตร เว้น E85 ลดลง 20 สต./ลิตร มีผลวันนี้
8 พ.ค. 2561

บริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันในกลุ่มเบนซินลง 40 สตางค์/ลิตร ยกเว้น E85 ปรับลดลง 20 สตางค์/ลิตร มีผลตั้งแต่วันนี้ (8 พ.ค.)
โดย สำนักงานนโยนบายและแผนพลังงาน (สนพ.) รายงานราคาน้ำมันขายปลีกในเขตกรุงเทพฯและปริมณฑลเช้านี้ ของปตท.และบางจาก  เป็นดังนี้ เบนซิน ออกเทน 95 ของปตท. อยู่ที่ 35.66 บาท/ลิตร , แก๊สโซฮอล์ 95 อยู่ที่ 28.55 บาท/ลิตร , แก๊สโซฮอล์ 91 อยู่ที่ 28.28 บาท/ลิตร , E20 อยู่ที่ 26.04 บาท/ลิตร , E85 อยู่ที่ 20.64 บาท/ลิตร และดีเซล อยู่ที่ 28.29 บาท/ลิตร
นอกจากนี้บริษัท เชลล์แห่งประเทศไทย จำกัด และบริษัท เชฟรอน (ไทย) จำกัด ก็ได้ปรับลดราคาขายปลีกน้ำมันสำหรับแก๊สโซฮอล์ 95 ,91 และ E20 ลงในอัตรา 40 สตางค์/ลิตรเช่นกันในวันนี้ ส่วนบมจ.เอสโซ่ (ประเทศไทย) (ESSO) ยังคงราคาขายปลีกน้ำมันที่ระดับเดิม ทำให้ราคาขายปลีกน้ำมันของเอสโซ่ในวันนี้ มีราคาสูงกว่าผู้ค้าน้ำมันอื่นโดยทั่วไป
อนึ่ง ก่อนหน้านี้ สนพ.ได้ขอความร่วมมือให้ผู้ค้าน้ำมันของดการแจ้งข่าวล่วงหน้าในการปรับเพิ่มหรือลดราคาน้ำมันเชื้อเพลิง เพื่อให้กลไกในธุรกิจการค้าน้ำมันเชื้อเพลิงสะท้อนภาวะการแข่งขันที่โปร่งใสและเป็นธรรมมากที่สุด